**PARTEA II**

***Secțiunea “Condiții Generale si Specifice”***

# INTERPRETAREA *CONTRACTULUI*

## Definiții

În prezentul *Contract*, următorii termeni vor fi interpretați astfel:

1. ***Caiet de Sarcini*** - Anexa 1la prezentul *Contract*, care include obiectivele, sarcinile și specificațiile, caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, specificatiile tehnice și resursele care urmează să fie utilizate de către *Contractant* și/sau *Rezultatele* care trebuie realizate/prestate și furnizate de către *Contractant,*  precum și cerințe aplicabile *Contractantului* în ceea ce privește informațiile și documentele care trebuie puse la dispoziția *Achizitorului;*
2. ***Contract*** de achizitie publica- prezentul *Contract* de achiziție publică de *Servicii*, împreună cu anexele sale, inclusiv eventualele modificări și completări efectuate de *Părți* în conformitate cu prevederile *Contractului*, având structura și conținând ca parte integrantă documentele astfel cum este stipulat în cadrul Art. IV - Documentele *Contractului* din Contract (partea I).

Secțiuneacuprinde prevederi contractuale, specifice contractelor de achiziție publică de *Servicii*, stabilind clauzele administrative, financiare, juridice și tehnice care guvernează prezentul *Contract* și cu respectarea prevederilor legislației în materia achizițiilor publice precum și a celorlalte prevederi legale în vigoare în România.

1. ***Contract de Subcontractare*** - acordul încheiat în scris între *Contractant* și un terț ce dobândește calitatea de *Subcontractant*, în condițiile *Legii nr. 98/2016*, prin care *Contractantul* subcontractează *Subcontractantului* partea din *Contract* în conformitate cu prevederile *Contractului*, dacă este cazul;
2. ***Dispoziție*** - document scris/instrucțiune/notificare/ordin/ schimb de scrisori, de tip solicitare / aprobare,cu caracter obligatoriu pentru ambele *Părți*, emis(ă) de *Achizitor*, inclusiv de orice reprezentant al *Achizitorului*, astfel cum este desemnat la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați), pentru a completa și/sau modifica prevederile prezentului *Contract* cu respectarea clauzelor contractuale și în limitele *Legii*;
3. ***Documentele Achizitorului*** - toate și fiecare dintre documentele necesare în mod direct sau implicit prin natura *Serviciilor* prestate, care fac obiectul prezentului *Contract*, inclusiv, dar fără a se limita la: specificații, precum și orice documente tehnice, după caz, furnizate de *Achizitor* și necesare *Contractantului* în vederea realizării obiectului prezentului *Contract*;
4. ***Documentele Contractantului*** - toate datele, documentele, rapoartele incluse în cerințele *Achizitorului*, care sunt colectate și/sau pregătite de *Contractant* în legătură cu *Serviciile* prestate și se află în custodia și grija *Contractantului* până la data preluării acestora de către *Achizitor* și care includ, dar fără a se limita la: documente și rapoarte, care trebuie pregătite sau obținute de *Contractant* după caz, așa cum sunt acestea descrise în *Caietul de Sarcini*;
5. ***Drept de proprietate intelectuală*** – (noțiune) ansamblul normelor juridice care reglementează raporturile privind protecția creației intelectuale în domeniile industrial, știintific, literar și artistic precum și semnele distinctive ale activității de comerț; (subiectiv) posibilitate recunoscută de lege titularului acestui drept de a folosi, în mod exclusiv, o creaţie intelectuală aplicabilă în industrie sau un semn distinctiv al unei asemenea activităţi industriale;
6. **Finalizare** este atunci când *Contractantul*:
7. a realizat toate activitățile stabilite prin *Contract* și a prezentat toate *Rezultatele*, astfel cum este stabilit în *Planul de lucru al activităților* acceptat,
8. a remediat eventualele *Neconformități* care nu ar fi permis utilizarea *Serviciilor* de către *Achizitor*, în vederea obținerii beneficiilor anticipate și îndeplinirii obiectivelor comunicate prin *Caietul de Sarcini*,
9. *Serviciile* au fost recepționate fără obiecțiuni;
10. ***Lege*** - orice lege, statut, ordonanță, cod, hotărâre, ordin, statut, reglementare, regulă, decret, directivă, regulament, tratat, act administrativ cu caracter obligatoriu și aplicabil/aplicabilă în România;
11. ***Locație*** - locul/locurile unde se prestează *Serviciile* și/sau locul/locurile unde sunt recepționate *Serviciile* și/sau *Rezultatele*;
12. ***Modificarea Contractului*** - orice schimbare prevăzută prin clauzele inițiale ale *Contractului* ca putând fi determinată și realizată ca fiind necesară pentru îndeplinirea obiectivului *Achizitorului*, astfel cum este acest obiectiv descris în *Caietul de Sarcini*, precum și orice schimbare constând în suplimentări sau renunțări cu privire la cantitatea *Serviciilor*, care fac obiectul prezentului Contract, cu respectarea regulilor și limitelor impuse prin *Lege*;
13. ***Neconformitate (Neconformități)*** - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul *Contract* și/sau de *Legea* aplicabilă și/sau care fac *Rezultatele* prestării serviciilor necorespunzătoare scopurilor acestora, astfel cum sunt prevăzute în prezentul *Contract* și/sau de *Legea* aplicabilă precum și orice abatere de la cerințele și de la obiectivele stabilite în *Caietul de Sarcini*.
14. ***Ofertă*** - actul juridic prin care *Contractantul* și-a manifestat voința de a se angaja, din punct de vedere juridic, în acest *Contract* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*;
15. ***Părți*** - părţile contractante, aşa cum sunt acestea numite și identificate în prezentul *Contract*, respectiv ***Achizitor şi Contractant***; ***Achizitorul*** este autoritate contractantă în sensul *Legii nr. 98/2016, cu modificările și completările ulterioare*, astfel cum se obligă prin semnarea *Contractului*; ***Contractantul*** este operator economic în sensul *Legii nr. 98/2016, cu modificările și completările ulterioare*, astfel cum a ofertat, cum a fost acceptată oferta sa și cum se obligă prin semnarea *Contractului*;
16. ***Persoana de contact la locație*** – reprezentant al *Achizitorului*, persoana de legătură, numită de către *Achizitor* pentru a acționa în numele său, în scopul asigurării comunicării permanente cu *Contractantul* la Locație/Locații (responsabilul de contract);
17. ***Personalul Achizitorului*** – persoanele desemnate de către *Achizitor* pentru îndeplinirea/monitorizarea derulării *Contractului*;
18. ***Personalul Contractantului*** - persoanele desemnate de *Contractant* sau de oricare dintre *Subcontractanți*, indiferent dacă sunt angajați sau contractanți independenți, angajați în mod direct sau indirect pentru îndeplinirea prezentului *Contract,* respectivpersonalul folosit de *Contractant* cu rol de expert-cheie și oricare alt personal care desfășoară activități în legătură cu prezentul *Contract*;
19. ***Plan de lucru al activităților*** (graficul Gantt)- documentul referitor la planificarea activităților care fac obiectul *Contractului*, în forma acceptată de către Achizitor, respectiv astfel cum este acesta inclus în *contract* și actualizat pe parcursul derulării *Contractului*, așa cum este acceptat de către *Achizitor* în cadrul ultimei ședințe de monitorizare a progresului în cadrul *Contractului*. Ultima versiune a *Planului de lucru al activităților* înlocuiește versiunile anterioare si este asimilat unui *Plan de lucru al activităților* acceptat de către *Părți*;
20. ***Prețul final al Contractului*** - suma de bani stabilită la semnarea *Contractului*, ca plătibilă *Contractantului* de către *Achizitor*, pentru prestarea *Serviciilor* cu respectarea tuturor obligațiilor asumate prin prezentul *Contract*;
21. ***Produse*** - orice bunuri cuprinse în prezentul *Contract* pe care *Contractantul* are obligația de a le livra/utiliza aferent *Serviciilor* prestate conform prevederilor *Contractului*;
22. ***~~Punct de reper~~*** ~~- termenul de finalizare stabilit pentru o activitate, pentru furnizarea unui~~ *~~Rezultat~~* ~~intermediar sau final sub formă de document/raport al unei activități în cauză, stabilit de către~~ *~~Părți~~* ~~și exprimat ca dată fixă (zz/ll/aaaa) în cadrul~~ *~~Planului de lucru al activităților~~* ~~acceptat;~~
23. ***Rezultat/Rezultate*** - oricare și toate informațiile, documentele, rapoartele colectate și/sau pregătite de *Contractant* ca urmare al/ale *Serviciilor* prestate/activităților desfășurate astfel cum sunt acestea descrise în *Caietul de Sarcini*;
24. ***Servicii*** - orice activități și *Rezultatul*/*Rezultatele* acestora, astfel cum trebuie să fie prestate de către *Contractant* în baza *Contractului de Servicii*, inclusiv toate activitățile care necesită exercitarea unui rol de *Contractant* în cadrul sau în legătură cu acest *Contract*;
25. ***Standarde profesionale*** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Contractant* diligent care posedă cunoștințele și experiența unui expert care prestează servicii similare și pe care *Contractantul* este obligat să le respecte în prestarea tuturor *Serviciilor* incluse în prezentul *Contract*;
26. ***Subcontractant*** - orice operator economic care nu este parte a acestui *Contract* și care execută și/sau furnizează și/sau prestează anumite părți ori elemente ale *Contractului* ori îndeplinește activități care fac parte din obiectul *Contractului*, răspunzând în fața *Contractantului* pentru organizarea și derularea tuturor etapelor necesare în acest scop;
27. ***Termen*** - intervalul de timp în care *Părțile* trebuie să-și îndeplinească obligațiile, astfel cum este stabilit prin *Contract*, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al *Achizitorului* nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
28. ***Zi*** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

## Reguli privind interpretarea *Contractului*

* + 1. În prezentul *Contract*, cu excepția unei prevederi contrare, cuvintele la forma singular includ forma de plural, și invers, iar cuvintele la forma de gen masculin includ forma de gen feminin, și invers, acolo unde acest lucru este permis de context.
		2. Cuvintele „*include*” sau „*inclusiv*” se interpretează fără a conduce la limitarea generalității cuvântului precedent.
		3. Orice referire la un contract, la un act legislativ ori administrativ sau la orice prevedere legală se interpretează ca referire la contractul, actul legislativ ori administrativ sau prevederea legală în vigoare, astfel cum pot fi acestea modificate, completate, abrogate, republicate, suspendate sau altele asemenea și include orice legislație subsidiară și orice interpretare judecătorească sau administrativă obligatorie cu privire la acestea.
		4. În scopul calculării perioadelor de timp exprimate în zile lucrătoare, prima zi este exclusă, iar ultima zi este inclusă.
		5. Dacă ultima zi a unui termen exprimat în zile lucrătoare nu cade într-o zi lucrătoare, termenul este considerat a se împlini în ziua lucrătoare imediat următoare.

# DISPOZIȚII GENERALE

## Comunicarea între *Părți*

1. Comunicările între Părți, referitoare la îndeplinirea prezentului *Contract*, se pot face prin e-mail sau fax, cu condiția confirmării în scris a primirii comunicării.

|  |
| --- |
| **Adresele la care se transmit comunicările sunt următoarele:****Pentru *Achizitor*:** [Autoritatea Contractantă]**Adresă:** [adresa]**Telefon:** [număr telefon]**E-mail:** [adresă electronică]**Persoană de contact:** [numele și prenumele persoanei de contact din partea *Achizitorului*]**Funcția:** [funcția persoanei de contact din partea *Achizitorului*]**Pentru *Contractant*:** *[Contractant]***Adresă:** [adresa]**Telefon:** [număr telefon]**E-mail:** [adresă electronică]**Persoană de contact:** [numele și prenumele persoanei de contact din partea *Contractantului*]**Funcția:** [funcția persoanei de contact din partea *Contractantului*] |

1. Sunt considerate a fi comunicate în mod satisfăcător numai notificările transmise la adresa unei *Părți* astfel cum este menționată la clauza [**2.1.(b**](#_Comunicarea_între_Părți)**)** din prezentul *Contract*, cu rezerva că fiecare dintre *Părți* poate notifica o adresă diferită sau adițională la care comunicările urmează a fi trimise începând cu acel moment, cu condiția ca notificarea trimisă la adresa indicată anterior să fie considerată validă și recepționată.
2. *Părțile* se declară de acord că nerespectarea cerințelor privind modificarea datelor de contact prevăzute la clauza [**2.1.(c)**](#_Comunicarea_între_Părți) din prezentul *Contract* să fie sancționată cu inopozabilitatea respectivei comunicări.
3. Comunicările nu pot fi amânate, întârziate sau respinse în mod nejustificat*.*
4. În orice situație în care este necesară emiterea de *Dispoziții* sau orice alte forme de comunicare/notificare de către una dintre *Părți*, dacă nu este specificat altfel, aceste comunicări sunt redactate în limba *Contractului*.

## 2.2. Reprezentanții autorizați ai *Părților*

* + 1. Reprezentanții legali ai *Părților* sunt singurii care pot exprima în scris și semna orice acord de voință, notificare, *Dispoziție* sau orice alte documente care intervin în orice moment al executării prezentului *Contract.*
		2. *Achizitorul* numește o persoană din personalul propriu, care are autoritatea să acționeze în numele acestuia, respectiv Responsabil de contract.................. ( nume,prenume, functie).
		3. *Contractantul* numește o persoană din personalul propriu, care are autoritatea să acționeze în numele acestuia respectiv...... ( nume,prenume, functie).

## 2.3. Durata și data intrării în vigoare a *Contractului*

Durata *Contractului* și data intrării în vigoare a *Contractului* sunt cele menționate la art. III. – Durata *Contractului* din *Contract* (Partea I) și pot fi modificate în condițiile *Legii* și cu respectarea prevederilor stipulate la subcapitolul **2.4. – *Modificarea Contractului* și dispoziții conexe**.

## 2.4. *Modificarea* *Contractului* și dispoziții conexe

### *2.4.1. Modificări ale Contractului*

1. Orice *Modificare a Contractului* are efect doar dacă se realizează cu respectarea *Legii*, în scris și se semnează de sau în numele ambelor *Părți.* *Modificarea Contractului* se poate realiza fie prin Act Adițional la *Contract*, fie prin *Dispoziție* emisă de *Achizitor*.
2. Prelungirea duratei *Contractului* se realizeaza prin Act Adițional*.*
3. În cazul *Modificărilor Contractului* pentru care nu este necesar să se întocmească Act Adițional la *Contract*, *Partea* notificată își manifestă acordul asupra *Modificărilor Contractului* prin confirmarea, în scris, a primirii documentului, cu respectarea clauzelor stipulate la subcapitolul [**2.1. - Comunicarea între *Părți***](#_Comunicarea_între_Părți) și la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați) din prezentul *Contract*.

### *2.4.2. Evaluarea Modificărilor Contractului și a circumstanțelor acestora*

* + 1. Identificarea circumstanțelor care generează *Modificarea Contractului* este în sarcina ambelor *Părți*.
		2. *Modificările Contractului* se realizează de *Părți*, în cadrul duratei de execuție a *Contractului* și cu respectarea prevederilor stipulate la subcapitolul [**2.1. – Comunicarea între *Părți***](#_Comunicarea_între_Părți) din prezentul *Contract*, ca urmare a:
		3. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului *Contractului* și obiectivelor urmărite de *Achizitor*, astfel cum sunt precizate aceste obiective în *Caietul de Sarcini*
		4. conținutului Propunerii Tehnice, în special, dar fără a se limita la: abordarea pentru organizarea și gestionarea activităților în cadrul Contractului, managementul Contractului, documentând, inclusiv prin intermediul comunicărilor dintre Părți, apariția unui eveniment sau situații care ar putea genera modificări ale Planului de lucru al activităților, conform prevederilor privind obligațiile Părților.

(c) *Părțile* stabilesc, prin consultare, efectele soluțiilor asupra *Termenului/Termenelor* de prestare și/sau asupra prețului *Contractului* și/sau asupra *Serviciilor*, astfel cum fac acestea obiectul *Contractului*.

### *2.4.3. Notificarea privind Modificările Contractului*

a) Orice Dispoziție referitoare la modificarea contractului trebuie justificată prin referire la conținutul documentelor Contractului și al Planului de lucru al activităților.

b) Oricare dintre Părți notifică cealaltă Parte, de îndată ce devine conștientă de o neclaritate/ambiguitate sau incoerență/neconcordanță între documentele Contractului. În cazul unor astfel de neclarități și incoerențe, clarificarea aspectelor se face printr-o Dispoziție dată de Achizitor.

 c) Partea care propune Modificarea Contractului are obligația de a transmite celeilalte Părți propunerea de Modificare a Contractului cu cel puțin 5(cinci) zile înainte de data la care se consideră că Modificarea Contractului ar trebui să producă efecte.

## 2.5. Cesiunea

1. *Părțile* pot cesiona, total sau parțial, drepturile și obligațiile născute din acest *Contract numai* cu acordul prealabil în scris al celeilalte *Părți* și în condițiile *Legii nr. 98/2016”*.
2. Cesiunea nu exonerează *Contractantul* de nicio responsabilitate privind obligațiile asumate prin *Contract* și scadente până la data cesiunii.
3. În cazul în care drepturile și obligațiile *Contractantului* stabilite prin acest *Contract* sunt preluate de un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, *Contractantul* trebuie să notifice *Achizitorul* într-un termen de maxim 3 zile*.*
4. Achizitorul are termen de maximum 30 (treizeci) zile de la data notificării de către Contractant pentru a-și exprima acordul/dezacordul cu privire la preluarea Contractului de către o nouă persoană juridică născută în urma unui proces de reorganizare juridică a persoanei Contractantului.

## 2.6. Subcontractarea

1. Orice înțelegere scrisă prin care *Contractantul* încredințează o parte din realizarea prezentului *Contract* către un terț este considerată a fi un *Contract de Subcontractare*.
2. *Contractantul* are dreptul de a subcontracta orice parte a prezentului *Contract* și/sau poate schimba *Subcontractantul/Subcontractanții* specificați în *Propunerea Tehnică* numai cu acordul prealabil, scris, al *Achizitorului*. *Contractantul* informează *Achizitorul* cu privire la subcontractare, menționând partea/părțile din *Contract* care se subcontractează precum și identitatea *Subcontractanților*.
3. *Contractantul* are obligația de a prezenta la încheierea *Contractului*, contractele încheiate cu *Subcontractanții* desemnați în cadrul *Ofertei* depusă pentru atribuirea acestui *Contract*. *Contractul/Contractele de Subcontractare* se constituie anexă la *Contract*, făcând parte integrantă din acesta.
4. *Contractantul* are dreptul de a solicita *Achizitorului,* în orice moment pe perioada derulării *Contractului,* numai în baza unor motive justificate,fie înlocuirea/renunțarea la un *Subcontractant,* fie implicarea de noi *Subcontractanți. Contractantul* trebuie să solicite, în scris, in termen de 10 (zece zile) inainte de momentul începerii activității în care noul Subcontractant urmează să fie implicat, aprobarea prealabilă a *Achizitorului* înainte de încheierea unui nou *Contract de Subcontractare*. Solicitarea în scris în vederea obținerii aprobării *Achizitorului* privind implicarea de noi *Subcontractanți* se realizează numai după ce *Contractantul* a efectuat el însuși o verificare prealabilă a *Subcontractantului* ce urmează a fi propus, prin raportare la caracteristicile *Serviciilor* care urmează a fi subcontractate, motivele legale de excludere precizate *la art. 164, 165 și 167 din Legea nr. 98/2016* aplicabile *Subcontractantului* și capacitatea *Subcontractantului* de a îndeplini obiectul *Contractului de Subcontractare*, inclusiv resursele de care acesta dispune. Aprobarea privind înlocuirea unui *Subcontractant*/implicarea unui nou *Subcontractant* trebuie acordată de *Achizitor,* avându-se în vedere, cel puțin: caracteristicile *Serviciilor* care urmează a fi subcontractate, motivele legale de excludere aplicabile *Subcontractantului* precum și Declarația pe propria răspundere prin care noul *Subcontractant*/noii *Subcontractanți* își asumă respectarea prevederilor *Caietului de Sarcini* și a *Propunerii Tehnice* depuse de *Contractant* la *Ofertă*, pentru activitatea/activitățile subcontractate și informațiile prezentate de *Contractant* privind capacitatea *Subcontractantului* propus pentru îndeplinirea obiectului *Contractului de Subcontractare*, inclusiv resursele de care acesta dispune. Orice *Subcontractant* propus și aflat în situațiile de excludere este respins de *Achizitor*.
5. *Achizitorul* notifică *Contractantului* decizia sa cu privire la înlocuirea unui *Subcontractant*/implicarea unui nou *Subcontractant* în termen de maxim 5 (cinci) zile motivând decizia sa în cazul respingerii aprobării.
6. *Contractantul* se obligă să încheie *Contracte de Subcontractare* doar cu *Subcontractanții* care sunt de acord cu obligațiile contractuale asumate de către *Contractant* prin prezentul *Contract*.
7. Niciun *Contract de Subcontractare* nu creează raporturi contractuale între *Subcontractant* și *Achizitor*. *Contractantul* este pe deplin răspunzător față de *Achizitor* pentru modul în care îndeplinește *Contractul*. *Contractantul* răspunde pentru actele și faptele *Subcontractanților* săi ca și cum ar fi actele sau faptele *Contractantului*. Aprobarea de către *Achizitor* a subcontractării oricărei părți a *Contractului* sau a angajării de către *Contractant* a unor *Subcontractanți* pentru anumite părți din *Contract* nu eliberează *Contractantul* de niciuna dintre obligațiile sale din *Contract*.
8. În cazul în care un *Subcontractant* nu reușește să își respecte obligațiile contractuale, *Achizitorul* poate solicita *Contractantului* fie să înlocuiască respectivul *Subcontractant* cu un alt *Subcontractant*, care să dețină calificările și experiența solicitate de către *Achizitor*, fie să preia el însuși partea din Contract care a fost subcontractată.
9. Partea/părțile din *Contract* încredințată/încredințate unui *Subcontractant* de *Contractant* nu poate/pot fi încredințate unor terțe părți de către *Subcontractant*.
10. Orice schimbare a *Subcontractantului* fără aprobarea prealabilă, în scris, a *Achizitorului* sau orice încredințare a unei părți din *Contract,* de *Subcontractant* către terțe părți este considerată o încălcare a *Contractului*, situație care îndreptățește *Achizitorul* la rezilierea *Contractului* și obținerea de despăgubiri din partea *Contractantului*, in cuantum de 5 (cinci)% din valoarea contractului.
11. În orice moment, pe perioada derulării *Contractului*, *Contractantul* trebuie să se asigure că *Subcontractantul/Subcontractanții* nu afectează drepturile *Achizitorului* în temeiul prezentului *Contract*.
12. În orice moment, pe perioada derulării *Contractului*, *Achizitorul* poate solicita *Contractantului* să înlocuiască un *Subcontractant* care se află în una dintre situațiile de excludere specificate în *Lege*.
13. In cazul în care un *Subcontractant* și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
14. această opțiune este inclusă explicit în *Contractul de Subcontractare* constituit ca anexă la *Contract* și făcând parte integrantă din acesta;
15. *Contractul de Subcontractare* include la rândul său o anexă explicită și specifică privind modalitatea în care se efectuează plata directă de către *Achizitor* către *Subcontractant* și care precizează toate și fiecare dintre elementele de mai jos:
	1. pentru fiecare parte din *Contract*/activitate aferentă părții din Propunerea Tehnică, anexă la *Contract*, astfel cum este încheiat între *Contractant* și *Achizitor* – partea din *Contract*/activitate realizată de *Subcontractant* astfel cum trebuie specificată în factura prezentată la plată,
	2. modalitatea concretă de certificare a părții din *Contract*/activitate de către *Contractant* pentru rezultatul obținut de *Subcontractant*/partea din *Contract* realizată de *Subcontractant* înainte de prezentarea facturii de către *Contractant* *Achizitorului*,
	3. partea/proporția din suma solicitată la plată corespunzătoare părții din *Contract*/activității care este în sarcina *Subcontractantului*, prin raportare la condițiile de acceptare la plată a facturilor emise de *Contractant* pentru *Achizitor*, așa cum sunt acestea detaliate în *Contract*,
	4. stabilește condițiile în care se materializează opțiunea de plată directă,
	5. contul bancar al *Subcontractantului*.

## 2.7. Păstrarea/Furnizarea/Transmiterea/Utilizarea documentelor în cadrul *Contractului*

### *2.7.1.* *Păstrarea și Furnizarea documentelor în cadrul Contractului*

* + 1. Orice document al *Contractantului*, care este întocmit/emis în legătură cu *Serviciile* care fac obiectul prezentului *Contract*, se află în custodia și grija *Contractantului* până la data preluării de *Achizitor*.
		2. Dacă este cazul, *Partea care* identifică o eroare sau o deficiență de natură tehnică într-un document, care a fost elaborat pentru a fi folosit la prestarea *Serviciilor*, notifică cealaltă *Parte* cu privire la orice eroare sau deficiență, in termen de maxim 5 (cinci) zile de la constatarea acesteia.
		3. *Părțile* colaborează, atât cât este posibil, pentru furnizarea de documente și informații pe care le pot solicita și transmite în mod rezonabil între ele pentru realizarea *Contractului*.

## 2.8. Confidențialitatea informațiilor și protecția datelor cu caracter personal

1. *Contractantul* respectă secretul profesional, pe perioada executării *Contractului*, inclusiv pe perioada oricărei prelungiri a acestuia și după încetarea acestuia. *Contractantul* consideră ca având caracter confidențial toate documentele și informațiile identificate de *Achizitor* ca atare și, cu excepția cazului în care este necesar pentru executarea Contractului și/sau în limita *Legii*, indiferent dacă aceste informații au fost dobândite de *Contractant* înainte sau după încheierea *Contractului*, nu poate publica sau divulga niciun element al *Contractului* fără acordul scris prealabil al *Achizitorului*. În cazul în care există informații care trebuie comunicate unor terți în scopul executării *Contractului*, *Contractantul* obține de la astfel de terți o asumare a păstrării confidențialității în condiții cel puțin echivalente cu cele prevăzute în prezentul *Contract*, anterior punerii la dispoziția respectivilor terți a oricăror informații. *Contractantul* este răspunzător pentru orice încălcare a acestei obligații de confidențialitate de către personalul acestuia și exonerează *Achizitorul* de orice răspundere. Această clauză se aplică și terților informați de *Contractant*. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării *Contractului*, decizia finală aparține *Achizitorului*.
2. *Părțile* au obligația de a administra datele și informațiile cu caracter personal, la care au acces, în condiții de siguranță și numai pentru scopurile specificate in contract.
3. Partile se obliga sa asigure disponibilitatea informațiilor și documentelor referitoare la contract cu ocazia misiunilor de control desfășurate de structuri cu competențe în controlul și recuperarea debitelor aferente fondurilor europene.

## 2.9. Erori ale cerințelor *Achizitorului*

În cazul în care *Contractantul* înregistrează întârzieri ca urmare a unei erori, omisiuni, viciu în cerințele *Achizitorului* și *Contractantul* dovedește că a fost în imposibilitatea de a depista/sesiza o astfel de eroare/omisiune/viciu până la depunerea *Ofertei,* *Contractantul* notifică *Achizitorul*, având dreptul/drepturile stipulate la subcapitolul [***2.4. - Modificarea Contractului și dispoziții conexe***](#_2.4._Modificarea_Contractului) din prezentul *Contract.*

## 2.10. Asocierea de operatori economici, daca e cazul

In cazul în care *Contractantul* este, potrivit *Legii*, o asociere formată din două sau mai multe persoane:

1. Fiecare și toate aceste persoane sunt responsabile individual și în solidar față de *Achizitor*, fiind considerate ca având obligații comune și individuale pentru realizarea *Contractului*.
2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul *Contractului*.
3. Membrii asocierii înțeleg și confirmă că liderul asocierii este autorizat să primească *Dispoziții* din partea *Achizitorului* și să primească plata pentru și în numele persoanelor care constituie asocierea.
4. Prevederile contractului de asociere nu sunt opozabile *Achizitorului*.

# OBLIGAȚIILE *PĂRȚILOR*

## Obligațiile *Achizitorului*

### *3.1.1. Obligații ale Achizitorului privind asistența acordată Contractantului*

* + 1. *Achizitorul* pune la dispoziția *Contractantului*, cu promptitudine, orice informații și/sau documente pe care le deține și care pot fi relevante pentru realizarea *Contractului*, conform caietului de sarcini, anexa la contract.
		2. *Achizitorul* este pe deplin responsabil de exactitatea documentelor și a oricăror alte informații furnizate *Contractantului* precum și pentru *Dispozițiile* sale.
		3. *Achizitorul* colaborează, atât cât este posibil, cu *Contractantul* pentru furnizarea informațiilor pe care acesta din urmă le poate solicita în mod rezonabil pentru realizarea *Contractului*.

### *3.1.2. Obligații ale Achizitorului privind emiterea de Dispoziții*

1. *Achizitorul* emite *Dispoziții* cu privire la obiectul *Contractului* și le transmite *Contractantului* cu respectarea clauzelor stipulate la subcapitolul [**2.1. – Comunicarea între *Părți***](#_Comunicarea_între_Părți) din prezentul *Contract*. În cazul în care consideră că *Dispozițiile* sunt contrare prevederilor *Legii* sau că pot conduce la întârzierea termenelor stabilite în *Contract*, *Contractantul* notifică *Achizitorul*, într-un termen de maxim 5(cinci) zile, urmând ca orice dispută să fie rezolvată conform prevederilor contractuale stipulate la subcapitolul [**7.9. - Soluționarea eventualelor dispute**](#_6.79._Soluționarea_eventualelor) din prezentul *Contract*.
2. În cazul în care activitățile din *Contract* nu pot fi continuate și termenele nu pot fi respectate conform prevederilor contractuale, fără rezolvarea disputelor respective, activitățile se suspendă în condițiile stipulate la subcapitolul [**7.2. - Suspendarea *Contractului***](#_7.2._Suspendarea_Contractului) din prezentul *Contract*, până la soluționarea disputelor.

### *3.1.3. Obligații ale Achizitorului privind recepția Serviciilor*

1. *Achizitorul* se obligă să recepționeze *Serviciile* prestate prin semnarea fără obiecțiuni de către Achizitor/ reprezentantii desemnati ai acestuia a documentelor emise de contractant.
2. *Achizitorul* se obligă să recepționeze *Serviciile* prestate astfel cum este stipulat la subcapitolul [**4.5. – Recepția *Serviciilor***](#_4.4._Recepția_Serviciilor).

### *3.1.4. Obligații ale Achizitorului privind plățile*

*Achizitorul* se obligă să plătească *Prețul* *Contractului* către *Contractant in termen de 30 (treizeci) zile de la data primirii facturii la sediul Achizitorului, cu condiția acceptării fără obiecțiuni, a livrabilelor ce confirma prestarea Serviciilor facturate.*

### *3.1.5. Obligații ale Achizitorului în cazul încetării Contractului înainte de termen*

În cazul încetării *Contractului* înainte de termen, *Achizitorul* are următoarele obligații:

1. să recepționeze *Serviciile* prestate cu respectarea prevederilor *Contractului,*
2. să realizeze plata *Serviciilor* prestate, cu condiția ca acestea să fie recepționate și acceptate ca fiind prestate conform prevederilor Contractului,
3. să asigure întocmirea și predarea documentelor conform *Legii* și cu respectarea prevederilor prezentului *Contract*,

## 3.2 Obligațiile *Contractantului*

### *3.2.1. Obligații ale Contractantului privind prestarea Serviciilor*

1. *Contractantul* prestează *Serviciile* cu atenție, eficiență și diligență, conform celor mai înalte *Standarde profesionale* și conform prevederilor documentelor *Contractului*, precum și cu respectarea *Dispozițiilor* scrise ale *Achizitorului*.
2. *Contractantul* se conformează *Dispozițiilor* emise de către *Achizitor*. În cazul în care *Contractantul* apreciază că *Dispozițiile* *Achizitorului* nu corespund scopului *Contractului*, acesta notifică *Achizitorul* în termen de 5 (cinci) zile de la primirea acestora, sub sancțiunea decăderii din termen.
3. *Contractantul* trebuie să considere finalizate activitățile din *Contract* atunci când sunt îndeplinite cumulativ condițiile specificate la clauza **(h)**, subcapitolul [**1.1. – Definiții**](#_Definiții), capitolul **1 – INTERPRETAREA *CONTRACTULUI*** din prezentul *Contract*, privind *Finalizarea.*
4. În cazul în care *Contractantul* nu prestează *Serviciile* în condițiile și termenele, astfel cum au fost stabilite prin Documentele *Contractului*, *Achizitorul* are dreptul de a solicita **plata de penalități de întârziere în cuantum de 0,01% pe zi de intarziere din valoarea Serviciilor prestate cu întârziere sau neprestate. Valoarea penalităților nu poate depăși valoarea sumei la care se aplică.**
5. *Contractantul* respectă și se supune tuturor prevederilor legale în vigoare în România și se asigură că și *Personalul* său, implicat în *Contract*, respectă și se supune, de asemenea, acelorași prevederi legale. *Contractantul* despăgubește *Achizitorul* în cazul oricăror pretenții și acțiuni în justiție rezultate ca urmare a unor eventuale încălcări ale prevederilor legale în vigoare de către *Contractant*, inclusiv de către *Personalul* său implicat în *Contract*.
6. În cazul în care *Contractantul* este o asociere alcătuită din doi sau mai mulți operatori economici, toți aceștia sunt ținuți solidar responsabili de îndeplinirea obligațiilor din *Contract*.

### *3.2.2. Obligații ale Contractantului privind furnizarea de informații contractuale către persoane autorizate*

*Contractantul* furnizează *Achizitorului*, reprezentanților autorizați ai *Achizitorului*, respectiv oricărei persoane autorizate din partea acestuia, precum și oricărei instituții abilitate ale statului, respectiv oricăror persoane autorizate din partea acestora, orice document și informație în legătură cu *Serviciile*, dacă și astfel cum reprezentantul legal al *Achizitorului* poate oricând solicita conform *Legii*.

### *3.2.3 Obligații ale Contractantului privind păstrarea documentelor*

*Contractantul* organizează, în mod sistematic și exact, arhive și înregistrări cu privire la *Serviciile* care fac obiectul *Contractului*, într-o formă suficientă pentru a stabili cu acuratețe că timpul de lucru a fost în mod corect utilizat pentru prestarea *Serviciilor*.

### *3.2.4. Obligații ale Contractantului privind Personalul Contractantului care prestează Serviciile: înlocuire, aprobare*

1. *Contractantul* ia orice și toate măsurile necesare pentru a asigura, în mod continuu, *Personalul*, echipamentele și suportul necesare pentru îndeplinirea în mod eficient a obligațiilor asumate prin *Contract* și cu respectarea *Planului de lucru al activităților*.
2. *Contractantul* are obligația de a asigura *Personalul* care să îndeplinească cerințele menționate în *Documentele Contractului*. În cazul în care un membru al *Personalului*, care are rol de epert-cheie, trebuie înlocuit, persoana care o înlocuiește trebuie să îndeplinească cel puțin aceleași criterii de calificare/selecție prevăzute în cadrul documentației de atribuire precum și să se demonstreze că, la momentul aplicării factorilor de evaluare, aceasta ar fi obținut cel puțin același punctaj ca cel obținut de persoana înlocuită. *Personalul* poate fi înlocuit numai în baza aprobării *Achizitorului*. Achizitorul va transmite aprobarea/respingerea schimbărilor de Personal, cu rol de expert-cheie, în termen de 3 (trei) zile de la data la care Contractantul primește aprobarea/respingerea.
3. *Contractantul* are obligația de a asigura disponibilitatea *Personalului*, pe toată durata *Contractului*. *Contractantul* are obligația de a asigura desfășurarea activităților stabilite în *Contract* prin asigurarea *Personalului* pe toată durata implementării *Contractului*. *Contractantul* trebuie să se asigure că, pentru toată perioada *Contractului*, *Personalul* alocat fiecărei activități îndeplinește obligațiile stabilite în sarcina acestora.
4. Pe parcursul derulării *Contractului*, pe baza unei cereri scrise motivate și justificate, *Achizitorul* poate solicita înlocuirea, în cazul în care consideră că un membru al *Personalului* nu își îndeplinește sarcinile din *Contract*.
5. *Contractantul* nu efectuează schimbări în cadrul *Personalului* stabilit, fără aprobarea prealabilă scrisă a *Achizitorului*. *Achizitorul* transmite aprobarea schimbărilor de *Personal* în termen de 3 (trei) zile de la notificarea de catre contractant cu privire la acest aspect, inlocuirea personalului desemnat cu rol de expert-cheie avand loc cu intocmirea unui act aditional.
6. În cazul în care *Contractantul* nu își îndeplinește obligația stipulată la clauza [**3.2.4.(e)**](#_3.2.4._Obligații_ale) din prezentul *Contract*, *Achizitorul* are dreptul de a rezilia prezentul *Contract*, iar *Contractantul* este obligat la plata către *Achizitor* a despăgubirilor necesare pentru acoperirea prejudiciului suportat de *Achizitor*.
7. În situația în care *Contractantul* sau *Achizitorul* solicită înlocuirea *Personalului* cu rol de expert-cheie, *Contractantul* transmite *Achizitorului*, conform prevederilor stipulate la clauza [**3.2.4.(b)**](#_3.2.4._Obligații_ale) din prezentul *Contract*, pentru verificare și aprobare, documente justificative privind calificarea educațională și/sau profesională, abilitățile, experiența profesională specifică a *Personalului* propus. În cazul respingerii *Personalului* propus, *Achizitorul* notifică, în scris, motivele respingerii și termenul de prezentare a unei noi propuneri.
8. În cazul în care *Contractantul* nu este în măsură să asigure înlocuirea *Personalului* cu rol de expert-cheie, în condițiile stipulate la clauza [**3.2.4.(g)**](#_3.2.4._Obligații_ale) din prezentul *Contract*, care să nu diminueze avantajul obținut de *Contractant* ca urmare a aplicării criteriului de atribuire din prezentul *Contract*, *Achizitorul* poate să decidă rezilierea *Contractului*, putând solicita daune/despăgubiri *Contractantului*. Părțile recunosc în mod expres și sunt de acord că orice sume plătibile în temeiul prezentului articol intră în categoria daune-interese, și nu reprezintă penalizări, reprezentând o estimare rezonabilă a compensației echitabile pentru pierderile suferite din cauza neîndeplinirii obligațiilor, care pot fi anticipate în mod rezonabil.
9. Costurile suplimentare generate de neasigurarea și/sau de înlocuirea *Personalului*, conform prevederilor contractuale, incumbă *Contractantului*.

### *3.2.5. Obligații ale Contractantului privind Conflictul de interese*

1. *Contractantul* ia toate măsurile necesare pentru a preveni ori stopa orice situație care ar putea compromite derularea obiectivă și imparțială a *Contractului*. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării *Contractului* trebuie notificat în scris *Achizitorului,* fără întârziere.
2. *Achizitorul* își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. *Contractantul* se asigură că *Personalul* său nu se află într-o situație care ar putea genera un conflict de interese. Fără a aduce atingere prevederilor clauzei [**3.2.1. (a)**](#_3.2.1._Obligații_ale) din prezentul *Contract*, *Contractantul* înlocuiește, imediat și fără vreo compensație din partea *Achizitorului*, orice membru al *Personalului* său, care se regăsește într-o astfel de situație (ex.: înlocuire, încetare, aprobare), cu o altă persoană, cu respectarea prevederilor stipulate la paragraful [**3.2.4.- *Obligații ale Contractantului privind Personalul Contractantului care prestează Serviciile***](#_3.2.4._Obligații_ale)*.*
3. *Contractantul* trebuie să evite orice contact care ar putea să-i compromită independența sa ori pe cea a *Personalului* său. Dacă și când *Contractantul* eșuează în a-și menține independența, *Achizitorul*, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, poate decide încetarea de plin drept și cu efect imediat a *Contractului*, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.
4. *Contractantul* are obligația de a respecta prevederile legale în domeniul achizițiilor publice cu privire la evitarea conflictului de interese. *Contractantul* nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii *Contractului*, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante implicați în procedura de atribuire cu care autoritatea contractantă a încetat relațiile contractuale ulterior atribuirii *Contractului* de achiziție publică, pe parcursul unei perioade de cel puțin 12 (douăsprezece) luni de la încheierea *Contractului*, sub sancțiunea rezoluțiunii ori rezilierii de drept a contractului respectiv.

### *3.2.6. Obligații ale Contractantului privind Conduita*

1. *Contractantul* acționează întotdeauna loial, imparțial și ca un consilier de încredere pentru *Achizitor* conform regulilor și/sau codului de conduită al profesiei sale precum și cu discreția necesară. *Contractantul* nu poate face declarații publice în legătură cu *Serviciile* prestate fără să aibă aprobarea prealabilă în scris a *Achizitorului* precum și să participe în orice activități care sunt în conflict cu obligațiile sale contractuale în raport cu acesta. *Contractantul* nu poate angaja, în niciun fel, răspunderea *Achizitorului*, fără a avea acordul prealabil scris al acestuia și trebuie să prezinte această obligație în mod clar terților, dacă este cazul.
2. Pe perioada executării *Contractului*, *Contractantul* se obligă să nu aducă atingere practicilor legale politice, culturale și religioase dominante în România, respectând totodată și drepturile omului.
3. În cazul în care *Contractantul* sau oricare din *Subcontractanții* săi, personalul, experții, sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu *Achizitorul*, ori pentru a favoriza sau defavoriza orice persoană în legătură cu prezentul *Contract* sau cu orice alt contract încheiat cu acesta, *Achizitorul* poate decide încetarea prezentului *Contract* conform prevederilor stipulate la subcapitolul [**7.4. – Încetarea *Contractului***](#_7.4._Încetarea_Contractului) din prezentul *Contract*, fără a aduce atingere niciunui drept anterior dobândit de *Contractant*.
4. Plățile aferente *Contractului* constituite către *Contractant* constituie singurul venit ori beneficiu care poate deriva din *Contract* și, atât *Contractantul*, cât și *Personalul* său salariat ori contractat nu acceptă niciun comision, discount, alocație, plată indirectă ori orice altă formă de retribuție în legătură cu sau pentru realizarea obligațiilor din *Contract*.
5. *Contractantul* și *Personalul* său respectă secretul profesional, pe perioada executării *Contractului*, inclusiv pe perioada oricărei prelungiri a acestuia, precum și după încetarea *Contractului*.
6. Executarea *Contractului* nu generează sub nicio formă cheltuieli comerciale neuzuale. Dacă apar totuși astfel de cheltuieli care depășesc valoarea contractata, *Contractul* poate înceta conform prevederilor clauzelor stipulate la subcapitolul [**7.4. – Încetarea *Contractului***](#_7.4._Încetarea_Contractului) din prezentul *Contract*. Cheltuielile comerciale neuzuale sunt comisioanele care nu sunt menționate în prezentul *Contract* sau care nu rezultă dintr-un contract valabil încheiat referitor la acesta, comisioanele care nu corespund unor *Servicii* prestate și legitime, comisioanele plătite unui destinatar care nu este în mod clar identificat sau comisioanele plătite unei societăți care potrivit tuturor aparențelor este o societate interpusă.
7. *Contractantul* furnizează *Achizitorului*, la cerere, documente justificative cu privire la condițiile în care se execută prezentul *Contract*. *Achizitorul* poate efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.

### *3.2.7. Obligații ale Contractantului privind asigurările și securitatea muncii care trebuie respectate de către Contractant*

1. *Contractantul* se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii.

### *3.2.8. Obligații ale Contractantului privind raportarea și facturarea*

* 1. *Contractantul* are obligația de a elabora și de a transmite *Achizitorului*, pe perioada de prestare a *Serviciilor*, *Rezultatele* specificate în *Caietul de Sarcini* precum și orice alte *Rezultate* solicitate astfel cum este stipulat la capitolul [**4. - DERULAREA *CONTRACTULUI***](#_DERULAREA_ŞI_MONITORIZAREA) din prezentul *Contract*. *Rezultatele* se elaborează cu respectarea prevederilor *Caietului de Sarcini*, în conformitate cu regulamentele/standardele/prevederile legale aplicabile în vigoare precum și cu respectarea prevederilor legislației naționale relevante pentru domeniul *Contractului*.
	2. *Contractantul* emite factura/facturile conform prevederilor prezentului *Contract*.

### *3.2.9. Obligații ale Contractantului privind daunele și penalitățile de întârziere*

*Contractantul* se obligă să despăgubească *Achizitorul*, împotriva oricăror:

1. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele folosite pentru sau în legătură cu *Serviciile* prestate și
2. daune, despăgubiri, penalități, costuri, taxe și cheltuieli de orice natură, aferente eventualelor încălcări ale obligațiilor *Contractantului* conform prevederilor *Contractului*, inclusiv ale drepturilor de proprietate intelectuală.

### *3.2.10. Obligații ale Contractantului în cazul încetării Contractului înainte de termen*

În cazul încetării *Contractului* înainte de termen, *Contractantul* are următoarele obligații:

1. să emită factura/facturile pentru *Serviciile* prestate și acceptate, cu respectarea prevederilor *Contractului*,
2. să asigure întocmirea și predarea documentelor conform stadiului activităților din cadrul *Contractului* și acceptate de *Contractant*, conform *Legii* și cu respectarea prevederilor prezentului *Contract*,

## 3.3. Sancțiuni pentru neîndeplinirea culpabilă a obligațiilor contractuale

Nerespectarea obligațiilor asumate prin prezentul C*ontract* de către una dintre *Părți*, în mod culpabil și repetat, dă dreptul *Părții* lezate de a considera *Contractul* reziliat de drept și de a pretinde plata de daune-interese.

### *3.3.1. Neîndeplinirea obligațiilor de către Achizitor*

1. În cazul în care *Achizitorul* nu onorează, în mod nejustificat, facturile, în termen de 14 (paisprezece) zile de la expirarea perioadei stabilite la clauza de la paragraful [***3.1.4. - Obligații ale Achizitorului privind plățile***](#_3.1.4._Obligații_ale)din prezentul *Contract*, *Contractantul* are dreptul de a solicita plata de penalități de întârziere în cuantum de 0,01% din suma a cărei plată a fost întârziată. Valoarea penalităților nu poate depăși valoarea sumei la care se aplică.
2. În cazul în care neîndeplinirea obligațiilor nu este remediată în termenul stabilit la paragraful [***3.1.4. - Obligații ale Achizitorului privind plățile***](#_3.1.4._Obligații_ale) din prezentul *Contract*, *Contractantul* poate suspenda prestarea tuturor *Serviciilor* sau a unor părți ale acestora sau de a diminua ritmul prestărilor, cu condiția de a nu crea prejudicii suplimentare *Achizitorului*, mai mari decât întârzierea *Rezultatului/Rezultatelor*, prin suspendarea/diminuarea ritmului prestării *Serviciilor* și numai cu condiția notificării prealabile a *Achizitorului*.
3. Efectele măsurilor stipulate la clauzele [**3.3.1.(a)**](#_3.3.1._Neîndeplinirea_obligațiilor) și [**3.3.1.(b)**](#_3.3.1._Neîndeplinirea_obligațiilor) din prezentul *Contract* încetează odată cu îndeplinirea obligațiilor de către *Achizitor*, cu consecința obligației *Contractantului* de a relua prestarea *Serviciilor* în termen de o zi de la notificarea primita de la achizitor .
4. În cazul în care neîndeplinirea obligațiilor nu este remediată în termenul stabilit la clauza de la paragraful [***3.1.4. - Obligații ale Achizitorului privind plățile***](#_3.1.4._Obligații_ale), *Contractantul* poate, printr-o a doua notificare, să ceară rezilierea *Contractului* conform prevederile din prezentul *Contract*.

### *3.3.2. Neîndeplinirea obligațiilor de către Contractant*

* + 1. În cazul în care *Contractantul* nu își îndeplinește obligațiile asumate conform *Contractului*, *Achizitorul* poate emite o notificare cu referire la prezenta clauză, prin care să specifice obligațiile neîndeplinite.
		2. În cazul în care, în termenul de 3 (trei) zile de la notificarea transmisa de achizitor, *Contractantul* nu ia toate măsurile de remediere a neîndeplinirii obligațiilor, *Achizitorul* poate solicita, printr-o a doua înștiințare emisă, să rezilieze *Contractul*, fără nicio altă formalitate și fără intervenția instanței de judecată.
		3. Termenul în care Achizitorul poate transmite cea de-a doua notificare este de 3 (trei) zile.
		4. În cazul în care, din vina sa exclusivă, *Contractantul* nu reușește să-și îndeplinească obligațiile asumate prin *Contract*, atunci *Achizitorul* este îndreptățit de a deduce din *Prețul Contractului*, ca penalități, o sumă de 0,01% pe zi de întârziere raportat la obligatiile neindeplinite, până la îndeplinirea efectivă a acestora .

# DERULAREA *CONTRACTULUI*

##

## 4.1. *Plan de lucru al activităților*

1. *Părțile* se asigură că, la momentul semnării *Contractului*, *Planul de lucru al activităților* reprezintă eșalonarea fizică și valorică a activităților din cadrul *Contractului*, stabilită în corelație cu data efectivă a semnării *Contractului* și conține datele exacte pentru toate *Termenele*, astfel cum sunt acestea determinate pentru toate activitățile din *Contract*.
2. Prestarea *Serviciilor* se realizează în succesiunea și cu respectarea termenelor stabilite prin *Planul de lucru al activităților,* alcătuit în ordinea tehnologică de realizare a *Contractului*, astfel cum este acceptat de către *Achizitor* și cum este constituit ca parte integrantă din *Contract*.
3. Verificarea îndeplinirii obligațiilor contractuale de către *Contractant* și evaluarea stadiului activităților, în sensul respectării *Termenelor* stabilite pentru prestarea *Serviciilor*, se face prin raportare la conținutul *Planului de lucru al activităților*.
4. În cazul în care, pe parcursul duratei *Contractului*, *Achizitorul* constată și consideră că prestarea *Serviciilor* nu respectă eșalonarea fizică a activităților, astfel cum este stabilită prin *Planul de lucru al activităților*, *Achizitorul* are obligația de a solicita *Contractantului* să prezinte *Planul de lucru al activităților* actualizat, iar *Contractantul* are obligația de a prezenta *Planul de lucru al activităților* revizuit, în vederea *Finalizării* *Serviciilor* la data stabilită în prezentul *Contract*.
5. Orice versiune aprobată de catre Achizitor a *Planului de lucru al activităților* înlocuiește versiunile anterioare, fara emiterea unei dispozitii sau act aditional.

## 4.3. Prelungirea duratei *Contractului*

1. *Contractantul* este îndreptățit să solicite prelungirea duratei de prestare a *Serviciilor*, respectiv prelungirea *Contractului* sau a oricărei părți a acestuia în cazul în care această prelungire este afectată de:
2. volumul sau natura activităților stabilite prin *Contract*;
3. oricare alt motiv de întârziere care nu se datorează *Contractantului* și nu a survenit prin încălcarea *Contractului* de către acesta,

în condițiile stipulate la subcapitolul [**2.4. - *Modificarea* *Contractului* și dispoziții conexe**](#_2.4._Modificarea_Contractului) din prezentul *Contract* și în condițiile *Legii*.

1. Cu condiția respectării prevederilor stabilite la clauza [***2.4.3. - Notificarea Modificărilor Contractului***](#_2.4.3._Notificarea_privind), *Contractantul* are dreptul la prelungirea duratei *Contractului* în cazul în care se înregistrează întârzieri cauzate din culpa *Achizitorului* sau orice alte motive care exclud orice culpă a *Contractantului*, sub condiția informării *Achizitorului*, cu privire la împrejurările care pot determina prelungirea duratei *Contractului*, în termen de maximum 3 (trei) zile de la data identificării motivului care determină necesitatea prelungirii duratei Contractului.
2. La primirea solicitării motivate din partea *Contractantului*, *Achizitorul* ia în considerare toate detaliile justificative furnizate de *Contractant* și, dacă este cazul, prelungește durata *Contractului, cu intocmirea unui act aditional*.

## 4.4. Raportarea și aprobarea *Serviciilor* prestate și furnizate

1. *Contractantul* prezintă *Rezultatele*, conform celor specificate în *Caietul de Sarcini* și cu respectarea *Planului de lucru al activităților* acceptat de către *Achizitor*.
2. *Contractantul* are obligația să elaboreze, pe perioada de prestare a *Serviciilor*, toate *Rezultatele* solicitate conform prevederilor cuprinse în *Caietul de Sarcini*. *Rezultatele* menționate se revizuiesc și se actualizează, astfel încât să respecte prevederile *Caietului de Sarcini*, conform *Legii.*
3. Aprobarea de către *Achizitor* a *Rezultatelor*, realizate și furnizate de către *Contractant*, certifica faptul că *Serviciile* sunt conforme cu termenii *Contractului*.

## 4.5. Recepția *Serviciilor*

1. *Serviciile,* în totalitatea lor, sau, dacă este cazul, părți din *Contract* trebuie prestate cu respectarea Termenelor astfel cum sunt stabilite prin *Planul de lucru al activităților*.
2. *Achizitorul* are obligația organizării recepției calitative și cantitative la sediul său , in conformitate cu cerintele caietului de sarcini, anexa la contract.
3. Recepția cantitativă și calitativă a *Serviciilor* se face la sediul achizitorului, de către o comisie de recepție formata din echipa de proiect.
4. *Achizitorul* are dreptul de a supraveghea *Serviciile* prestate, inclusiv cu privire la orice *Rezultat* al *Serviciilor* pentru a verifica conformitatea lor cu specificațiile din *Caietul de Sarcini* , anexa la contract.
5. În cazul în care oricare dintre *Serviciile* prestate, inclusiv orice *Rezultat* al *Serviciilor*, nu corespunde specificațiilor, *Achizitorul* are dreptul să îl respingă, justificând în scris motivul respingerii, iar *Contractantul* are obligația, fără pretenția de modificare a prețului *Contractului*, de a remedia *Neconformitatea* în termenele specificate in caietul de sarcini.
6. Achizitorul semnează Rapoartele de progres si procesele verbale de receptie, doar pentru *Serviciile* prestate efectiv și care respectă specificațiile din *Caietul de Sarcini*.

## 4.6. Drepturi de proprietate intelectuală

1. *Rezultatul*/*Rezultatele* elaborat(e) și/sau prelucrat(e) de către *Contractant* în executarea *Contractului* , devin proprietatea exclusivă a *Achizitorului*.
2. *Rezultatul/Rezultatele* stabilit(e) la clauza [**4.6.(a)**](#_4.6._Drepturi_de) din prezentul Contract devin proprietatea exclusivă a Achizitorului la momentul receptionarii acestora.
3. *Achizitorul* poate utiliza, publica, cesiona ori transfera dreptul de proprietate intelectuală asupra *Rezultatului/Rezultatelor* stabilit(e) la clauza [**4.6.(a)**](#_4.6._Drepturi_de) din prezentul *Contract* așa cum consideră de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală.
4. Nerespectarea, de către *Contractant/Subcontractanții* acestuia, a obligațiilor stipulate la clauzele [**4.6.(a) – 4.6.(c)**](#_4.6._Drepturi_de) din prezentul *Contract* dă dreptul *Achizitorului* la daune în cuantum de 8% din valoarea contractului, pentru fiecare caz în parte.

# MONITORIZAREA CONTRACTULUI

## 5.1. Întâlniri de lucru și raportare

1. *Contractantul* are obligația ca, pe durata *Contractului*, să participe la întâlnirile stabilite cu scopul monitorizării progresului fizic și valoric al *Contractului*, prin utilizarea de mijloace electronice de comunicare cu condiția respectării clauzelor stipulate la subcapitolul [**2.1. - Comunicarea între *Părți***](#_Comunicarea_între_Părți) și la subcapitolul [**2.2. - Reprezentanții autorizați ai *Părților***](#_2.2._Reprezentanții_autorizați).
2. *Contractantul* prezintă documentele și rapoartele conform celor specificate în *Caietul de Sarcini* și cu respectarea *Planului de lucru al activităților* acceptat de *Achizitor.*
3. *Contractantul* are obligația să elaboreze, pe perioada de derulare a Contractului, toate documentele și rapoartele solicitate conform prevederilor cuprinse în *Caietul de Sarcini*.
4. Aprobarea de către *Achizitor* a documentelor și rapoartelor întocmite și înaintate de *Contractant* certifică faptul că acestea sunt conforme cu termenii *Contractului*.

## 5.2. Monitorizarea performanțelor contractuale

1. *Contractantul* întreprinde oricare și toate măsurile și acțiunile necesare sau corespunzătoare pentru realizarea cel puțin a performantelor contractuale.
2. *Planul de lucru al activităților* este analizat și revizuit în cadrul întâlnirilor de lucru stabilite oricand este considerat necesar de catre parti, cu scopul analizării stadiului activităților din *Contract*.
3. Condițiile în care se realizează ședințele de monitorizare sunt detaliate în *Caietul de Sarcini* la capitolul “*Managementul/Gestionarea Contractului și activități de raportare în cadrul Contractului”.*

# PLĂȚI CONTRACTUALE

## 6.1. Acceptarea Prețului

1. Se consideră că:
2. *Contractantul* este satisfăcut și consideră că *Prețul* total al *Contractului* stabilit la **Art. II – *Prețul Contractului***, clauza II.1. din prezentul *Contract* (Partea I) este acceptat, fiind corect și suficient, și că
3. *Prețul* total al *Contractului* astfel cum a fost acceptat este fundamentat cu datele, interpretările, informațiile necesare, inspecțiile, examinările și deplina înțelegere a tuturor obligațiilor contractuale.
4. *Prețul* *Contractului*, astfel cum este acceptat, acoperă toate obligațiile *Contractantului*.

## 6.2. Facturare și plăți în cadrul *Contractului*

1. Plata contravalorii *Serviciilor* prestate se face, prin virament bancar, in termen de maxim 30 zile, în baza facturii, emisă de către *Contractant* pentru suma la care este îndreptățit conform prevederilor contractuale, direct în contul *Contractantului* indicat pe factură.
2. Facturile furnizate se emit și se completează în conformitate cu legislația română în vigoare.
3. Plățile se fac cu respectarea prevederilor clauzelor stipulate la paragraful [**3.1.4. - Obligații ale *Achizitorului* privind plățile**](#_3.1.4._Obligații_ale) din prezentul *Contract*.

## 6.3. Plăți

1. Facturile furnizate se emit în conformitate cu *propunerea financiara, anexa la contract,*  pentru *Serviciile* prestate.
2. Termenul de plată curge împotriva *Achizitorului* de la data comunicării formale a facturii fiscale si documentelor necesare receptiei, sub rezerva acceptării de către *Achizitor* a *Serviciilor* prestate.
3. Achizitorul nu acordă avans.
4. Platile din cadrul contractului vor fi efectuate in conformitate cu propunerea financiara, anexa la contract.

##

## 6.6. Revizuirea prețurilor

Pretul contractului nu se ajusteaza.

## 6.7. Întârzieri în efectuarea plății

În cazul în care *Achizitorul* nu onorează facturile în termenele stabilite, *Contractantul* poate reclama plata unor penalități de întârziere în cuantum de 0,01% aplicat debitului restant, pentru fiecare zi de întârziere, până la stingerea efectivă a debitului prin executare, silită sau voluntară. În situația în care *Achizitorul* dovedește că nu a primit în contul său sumele necesare executării *Contractului*, deși a promovat toate formalitățile și acțiunile prevăzute de *Lege*, ori au intervenit împrejurări în legătură cu *Contractul* care determină întârzierea plăților care nu se datorează *Achizitorului* și dovedește cu documente legale lipsa sa de culpă, prevederile prezentei clauze nu se aplică. *Achizitorul* plătește aceste penalități pe baza unei facturi emise de către *Contractant*.

## 6.10. Plăți către terți

Solicitările de plată către terți pot fi onorate numai după operarea unei cesiuni de drepturi ale *Contractantului* către terți, în condițiile stipulate la subcapitolul [**2.5. – Cesiunea**](#_2.5._Cesiunea) și la subcapitolul [**2.6. - *Subcontractarea***](#_2.6._Subcontractarea) din prezentul *Contract* .

#  DISPOZIȚII FINALE

## 7.1. Încălcarea prevederilor contractuale

În cazul în care una dintre *Părți* încalcă una sau mai multe prevederi contractuale, înseamnă că aceasta a încălcat prevederile contractuale.

## 7.2. Suspendarea *Contractului*

1. *Decizia* de suspendare a prezentului *Contract*, respectiv de suspendare a *Serviciilor*, poate fi emisă de *Achizitor* numai în baza unor justificări relevante și pentru o perioadă ce nu poate fi mai mare de 30 zile. Suspendarea intră în vigoare în ziua în care Contractantul primește o notificare oficială, sau la o dată ulterioară, în cazul în care notificarea prevede acest lucru. Achizitorul trebuie, să notifice cât mai curând posibil, contractantului pentru a relua activitățile suspendate sau informează Contractantul cu privire la încetarea contractului. Contractantul nu are dreptul să pretindă despăgubiri în cazul suspendării contractului.
2. În cazul în care procedura de acordare sau cea de executare a *Contractului* de *Servicii* este viciată de erori esențiale, nereguli sau de fraudă, *Achizitorul* suspendă executarea *Contractului*.
3. În cazul în care asemenea erori substanțiale, nereguli sau fraude sunt imputabile *Contractantului*, *Achizitorul* poate, suplimentar suspendării *Contractului*, să refuze efectuarea plăților sau poate proceda la recuperarea sumelor deja plătite, proporțional cu gravitatea viciilor, neregulilor sau fraudei.
4. În cazul suspendării/sistării temporare a prestării *Serviciilor*, durata *Contractului* și *Termenele* stabilite se prelungesc automat cu perioada suspendării *Contractului*.

## 7.3. *Forța majoră*

### *7.3.1 Definiție*

Termenul „*Forță majoră*” utilizat în prezentul *Contract* este definit potrivit *art. 1.351 alin. (2) din Codul civil* și înseamnă un eveniment independent de controlul *Părților*, care nu se datorează culpei acestora, care nu putea fi prevăzut în momentul încheierii *Contractului* și care face imposibilă îndeplinirea, integrală sau parțială, a obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență.

### *7.3.2. Măsurile care se impun în caz de forță majoră*

1. Forța majoră exonerează de răspundere *Părțile* în cazul neexecutării parțiale sau totale a obligațiilor asumate prin prezentul *Contract*, în conformitate cu prevederile *art. 1.351 din Codul civil*.
2. Forța majoră trebuie constatată de o autoritate competentă.
3. *Partea* care invocă forța majoră are obligația să o aducă la cunoștință celeilalte părți, în scris, în termen de 5 zile de la aparitia acesteia. Dovada forței majore este certificată de Camera de Comerț și Industrie a României.
4. *Partea* care a invocat forța majoră are obligația să aducă la cunoștința celeilalte *Părți* încetarea cauzei acesteia în termen de 5 zile.
5. În cazul încetării Contractului ca urmare a Forței majore, astfel cum este stipulat la clauza [**7.4.1.**](#_7.4.1._Încetarea_Contractului) din prezentul *Contract*, niciuna dintre *Părți* nu are dreptul de a cere despăgubiri de la cealaltă *Parte*, dar fiecare *Parte* are îndatorirea de a-și onora toate obligațiile care le incumbă în temeiul *Legii* și al *Contractului* până la data respectivă.

## 7.4. Încetarea *Contractului*

Prezentul *Contract* poate înceta prin:

1. executarea corespunzătoare a obligațiilor conform prevederilor prezentului *Contract*,
2. acordul de voință al *Părților*,
3. rezilierea de către o *Parte* în cazul îndeplinirii în mod necorespunzător sau neîndeplinirii obligațiilor contractuale de către cealaltă *Parte* contractantă precum și în cazurile expres menționate în prezentul *Contract*,
4. dacă faţă de una din părţi s-a dispus deschiderea procedurii falimentului prevăzută de Codul insolventei.

### *7.4.1. Încetarea Contractului ca urmare a Forței majore*

Dacă forța majoră și consecințele acesteia durează pentru o perioadă mai mare de 1 luna, fiecare *Parte* poate renunța la executarea *Contractului*. În acest caz, niciuna dintre *Părți* nu are dreptul de a cere despăgubiri de la cealaltă *Parte*, dar acestea au îndatorirea de a-și onora toate obligațiile care le incumbă în temeiul *Legii* și al *Contractului* până la data respectivă.

## 7.5. Rezilierea *Contractului*

1. Nerespectarea de către *Contractant*, din culpa sa exclusivă, a obligațiilor asumate prin prezentul *Contract*, *chiar dacă a fost recepționată o parte din contract,* dă dreptul *Achizitorului* de a rezilia *Contractul* și de a pretinde plata de daune-interese *cu titlu de clauză penală în cuantum egal cu întreaga valoare a obligațiilor contractuale stabilite prin contract .*
2. Nerespectarea de către *Achizitor*, din culpa sa exclusivă, a obligațiilor asumate prin prezentul *Contract,* dă dreptul *Contractantului* de a cere rezilierea *Contractului* și de a pretinde numai plata corespunzătoare pentru partea din *Contract* îndeplinită și recepționată, până la data încetării *Contractului*.
3. *Achizitorul* are dreptul de a rezilia *Contractul*, cu efecte depline, printr-o notificare scrisă adresată *Contractantului*, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare expres prevăzute și doar dacă Contractantul nu a remediat situația respectivă în cadrul unui termen de grație de 5 zile. În acest caz, *Contractantul* nu este îndreptățit să pretindă nicio sumă reprezentând daune sau alte prejudicii, dacă:
	* + 1. *Contractantul* nu-și îndeplinește obligațiile conform prevederilor *Contractului prin* furnizarea unor Rezultate care prezintă Neconformități majore care fac Serviciile improprii utilizării conform scopului prevăzut în Contract;
			2. *Contractantul* nu se conformează, în perioada de timp rezonabilă, conform notificării emise de către *Achizitor*, prin care i se solicită remedierea *Neconformității* precum și executarea sau neexecutarea obligațiilor din prezentul *Contract*, care afectează în mod grav executarea în mod corespunzător și la termen a obligațiilor contractuale ale *Contractantului*;
			3. *Contractantul* refuză sau omite să aducă la îndeplinire *Dispozițiile* emise de *Achizitor* în condițiile prezentului *Contract*;
			4. *Contractantul* subcontractează fără a avea acordul scris al *Achizitorului*;
			5. *Contractantul* se aflăîntr-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
			6. *Contractantul* a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
			7. are loc orice modificarea organizațională care implică o schimbare cu privire la personalitatea juridică, natura sau controlul *Contractantului*, cu excepția situației în care asemenea modificări sunt realizate prin *Act Adițional* la prezentul *Contract*;
			8. apariția oricărei alte incapacități legale care să împiedice executarea *Contractului*;
			9. *Contractantul* a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil *Serviciilor* care fac obiectul *Contractului*;
			10. la momentul atribuirii *Contractului,* fie *Contractantul* se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea infracțiunilor prevazute la art. 164 din Legea 98/2016 privind achizitiile publice;
			11. are loc o încălcare gravă a obligațiilor care rezultă din legislația europeană relevantă pentru domeniul *Contractului* și care a fost constatată printr-o decizie a Curții de Justiție a Uniunii Europene și, ca urmare a acestui fapt, *Contractul* nu ar fi trebuit să fie atribuit *Contractantului*;
			12. împotriva *Contractantului* se deschide procedura falimentului, *Contractantul* având dreptul de a pretinde numai plata corespunzătoare pentru partea din *Contract* îndeplinită până la data rezilierii *Contractului*.
4. *Contractantul* poate rezilia *Contractul* în situațiile :

 Achizitorul a comis erori substanțiale, nereguli sau fraude în cadrul procedurii de atribuire a Contractului sau punerea în aplicare a Contractului;

Achizitorul nu își îndeplinește obligațiile care îi revin, în special obligația de a furniza informațiile necesare pentru punerea în aplicare a Contractului.

1. *Partea* care intenționează să rezilieze *Contractul* trebuie să notifice celeilalte *Părți* această intenție precum și motivele invocate pentru reziliere. Partea notificată cu privire la intenția de reziliere a Contractului de către cealaltă Parte, în termen de 5 (cinci) zile de la data primirii notificării poate prezenta observații, inclusiv măsurile propuse pentru a continua îndeplinirea obligațiilor sale contractuale. În caz contrar, decizia de încetare a Contractului devine executorie în termen de 5 (cinci) zile de la expirarea termenului de prezentare a observațiilor.
2. Indiferent de motivele de reziliere, *Contractantul* trebuie să ofere toată asistența necesară, inclusiv informații, documente și fișiere, pentru a permite *Achizitorului* să completeze, să continue sau să transfere *Serviciile*, fără a întrerupe activități sau fără a avea vreun efect negativ asupra calității sau continuității *Serviciilor*.
3. *Achizitorul* are dreptul de a rezilia *Contractul* în cazul nerespectării prevederilor stipulate la subcapitolul 2.4. *- Modificarea* *Contractului* și dispoziții conexe din prezentul *Contract*.

## 7.6. Insolvență și faliment

* + 1. În cazul deschiderii unei proceduri generale de insolvență împotriva *Contractantului*, *Contractantul* are obligația de a notifica *Achizitorul* în termen de 3 (*trei*) zile de la deschiderea procedurii.
		2. În cazul precizat la clauza [**7.6.(a)**](#_7.6._Insolvență_și) din prezentul *Contract*, *Contractantul*, are obligația de a prezenta *Achizitorului*, în termen de 30 (*treizeci*) de zile de la notificare, o analiză detaliată referitoare la incidența deschiderii procedurii generale de faliment asupra *Contractului* și asupra livrărilor și de a propune măsuri, acționând ca un *Contractant* diligent.
		3. În cazul deschiderii unei proceduri generale de insolvență împotriva unui *Subcontractant*, unui terț susținător sau, dacă este cazul, în situația menționată la subcapitolul [**2.10. – Asocierea de operatori economici**](#_2.10._Asocierea_de) din prezentul *Contract*, *Contractantul* are aceleași obligații stabilite la clauzele [**7.6.(a)**](#_7.6._Insolvență_și) și [**7.6.(b)**](#_7.6._Insolvență_și) din prezentul *Contract.*
		4. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele [**7.6.(a)**](#_7.6._Insolvență_și), [**7.6.(b)**](#_7.6._Insolvență_și) și [**7.6.(c)**](#_7.6._Insolvență_și) din prezentul *Contract*.
		5. Nicio astfel de măsură propusă conform celor stipulate la clauzele [**7.6.(b)**](#_7.6._Insolvență_și), [**7.6.(c)**](#_7.6._Insolvență_și) și [**7.6.(d)**](#_7.6._Insolvență_și), din prezentul *Contract*, nu poate fi aplicată, dacă nu este acceptată, în scris, de *Achizitor*.
		6. Orice *Modificare Contractuală* se realizează cu respectarea prevederilor stipulate la subcapitolul [**2.4. - *Modificarea* *Contractului* și dispoziții conexe**](#_2.4._Modificarea_Contractului), din prezentul *Contract*.
		7. În cazul neîndeplinirii obligațiilor contractuale de către oricare dintre *Părți*, se aplică prevederile *Cotractului* și prevederile *Legii*.

## **7.7.** Limba *Contractului*

Limba *Contractului* și a tuturor comunicărilor dintre *Părți* este limba română.

## **7.8.** *Legea* aplicabilă

*Legea* aplicabilă prezentului *Contract*, este legea română, *Contractul* urmând a fi interpretat potrivit acestei legi.

## **7.9.** Soluționarea eventualelor dispute

1. *Achizitorul* și *Contractantul* depun toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute care se poate/pot ivi între *Părți* în cadrul sau în legătură cu îndeplinirea *Contractului*.
2. *Părțile* trebuie să răspundă la o solicitare de soluționare pe cale amiabilă în termen de maximum 10 (zece) zile de la solicitare.
3. Dacă disputa nu este astfel soluționată în termenul stabilit la clauza [**7.9.(b)**](#_7.9._Soluționarea_eventualelor) din prezentul *Contract* și *Părțile* au, în continuare, opinii divergente în legătură cu sau în îndeplinirea *Contractului*, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.
4. Dacă încercarea de soluționare pe cale amiabilă eșuează sau dacă una dintre *Părți* nu răspunde în termen la solicitare, oricare dintre *Părți* se poate adresa direct instanțelor competente.
5. Pe perioada soluționării disputelor, *Contractantul* este obligat să continue prestarea *Serviciilor* astfel cum este stabilit prin prezentul *Contract*. În situația nerespectării acestei obligații, *Achizitorul* este îndreptățit la despăgubiripentru neexecutarea obligațiilor contractuale, în valoare de 0,01% *pe zi de întârziere* din valoarea *Contractului*.

Conform legislatiei in vigoare privind semnătura electronica, contractul digital semnat electronic folosind un certificat digital calificat are valoarea legală a documentelor tipărite semnate olograf și ștampilate.

|  |  |
| --- | --- |
| **Pentru *Achizitor*,** | **Pentru *Contractant*,** |
| *Agentia pentru Dezvoltare Regionala Nord-Est* | *[Contractantul]* |
| Vasile ASANDEIDirector General | *[numele și prenumele reprezentantului legal al Contractantului]* |
| Birou Juridic | *[funcția reprezentantului legal al Contractantului]* |
| Control Financiar Preventiv | *[semnătura reprezentantului legal al Contractantului]* |
|  |  |
|  |  |
|  |  |

*[Introduceți informații pentru toți reprezentanții care trebuie să semneze Contractul, conform regulamentelor și procedurilor interne ale Părților.]*